《诉衷情·鄞江云气近蓬莱》
宋代·曾惇

鄞江云气近蓬莱。花柳满城隈。风流谢守相遇，应覆故人杯。
烟风暖，锦帆回。莫徘徊。玉霄亭下，芍药荼蘼，都望归来。

作者简介：曾惇，字谹父，南丰（今属江西）人。纡子。高宗绍兴三年（一一三三）官太府寺丞，十二年知黄州（《能改斋漫录》卷一一），十四年知台州，十八年知镇江府，二十六年知光州（《建炎以来系年要录》卷七○、一五一、一五八）。　曾惇诗，据《能改斋漫录》等书所录，编为一卷。